text: Шоуто наближава: звездите на ATP и WTA вече тренират в Ню Йорк (галерия) : TennisKafe
  G.E.M.S. все така неразделни: Гаел Монфис и Елина Свитолина пристигнаха заедно за тренировка
  Ще успее ли Симона Халеп да спечели втора поредна титла от Големия шлем? Румънката пристигна в Ню Йорк с усмивка
  Федерер изигра само два мача на твърди кортове след Уимбълдън, но ще опита да навакса с ранно пристигане в Ню Йорк
  След 2014 г. Шарапова има само два четвъртфинала на турнирите от Шлема. Време ли е за нещо повече?
  Ник Кирьос е способен да поднесе изненадата на всеки турнир. Ще го стори ли на Flushing Meadows?
  Коко Вандеуей проведе тренировка с австралийската легенда Пат Кеш
  Ще видим ли нов ранен мач между Григор Димитров и Стан Вавринка?
  Ревматоидният артрит не може да откаже Каролин Вожняки и тя се готви за нов турнир от Големия шлем
  Време ли е Саша Зверев най-после да блесне на най-голямата сцена в тениса?
  Галерии август 20, 2019 21:37 от Momchil Rusev
  Остават броени дни до началото на последния турнир от Големия шлем за годината. Американската тенис приказка на US Open започва на 26-и август и подготовката на големите звезди на ATP и WTA тече с пълна сила.
  По традиция най-големите имена в Тура пропускат надпреварите от последната седмица преди "мейджър" турнира, за да могат да запазят сили и да привикнат с кортовете на Flushing Meadows.
  Рафаел Надал, Роджър Федерер, Симона Халеп, Каролин Вожняки и компания вече са в Ню Йорк, където провеждат последни приготовления за предстоящото шоу.
  Гаел Монфис и Елина Свитолина потеглиха заедно към тренировъчните кортове, където в последните дни зрителите можеха да се насладят още на занимания на тенисисти като Мария Шарапова, Александър Зверев, Стан Вавринка, Ник Кирьос и Коко Вандеуей, която пък бе съпроводена от легендата Пат Кеш.